[DAWSON] BREST ON THE QUEBEC LABRADOR 7 



chargea de telle violence^ qu'en moins de vingtquatre heures il nous eut 

 iettez en la terre appellee des Baccalaos, tenue partie par les Espagnols, 

 partie par les habitants du pais: mais la fortune nous fut si favorable, 

 que nous fusmes poussez en vn petit destroict au recoing d'vne Isle sous 

 des grands arbres qui ressemblent quasi des chesnes, mais ils ont la fueille 

 comme des fueilles de choux, & port ent vn certain fruict quasi comme 

 des oranges, qui est fort bon & délicat, auec vn goust fort délicieux & 

 agréable. Estant là branlans à l'anchre quelques vns de nos gês portez 

 par la curiosité de sçauoir qui estoient ceux qui habitoient ceste Isle, 

 s'escarterent à trauers ces arbres, & cheminèrent enuiron deux mille pas 

 deuant que rien treuuer: puis ainsi qu'ils passoint outre ils virent de 

 loing à trauers le bois quelques logettes couuertes de feuillages, & autour 

 quelques vns qui sembloient estre en armes, & faire la ronde autour de 

 leurs cabanes. Nos gens s'arresterent vn peu pour voir leur manière 

 de faire, & n'eurent là gueres demeuré qu'ils virent venir deux grands 

 hommes comme demy Geans, armez d'escailles de poissons, & portant 

 chacun vne grosse massue en la main, ferrées de gros clouds, pesantes 

 d'enuiron chacune quatre vingt liures, & au premier abord commencèrent 

 à chamailler sur ces panures gens, & en terrassèrent en moins de rien 

 dix ou douze, deuât qu'ils eussent loisir de se mettre en defence : 



mais eux frappant ie ne sçay quels bois dont ils faisoient vn tel tinta- 

 marre que toute la forest retentissoit, s'assemblent en vn gros iusques au 

 nombre d'enuiron cinq cens hommes de deffence, & auec certaines 

 arbalestes donnèrent la chasse à ces monstres, qui neantmoins leur em- 

 portèrent quelque butin, & s'enfuirent auec cela. 



Nos gens voyant le peu d'addresse qu'auoient ces panures Barbares 

 aux armes, prindrent plus de hardiesse, et se monstrant à eux tirèrent 

 trois ou quatre coups de mousquetade, qui les estonnerent de telle façon 

 qu'ils ne sçauoient où ils estoient, & s'en alloient tous mettre en fuitte, 

 n'eust esté que quelques vns des nostres s'auancerent & leur firent signe 

 qu'ils ne craignissent rien, & qu'on ne leur feroit point de mal. 



Sur ceste asseurance ils s'assemblèrent, & après auoir long temps 

 consulté ensemble, ils prindrent leur Roy qu'ils montèrent sur vn petit 

 chariot à quatre roiies, & les quatre plus apparens le traînât ils mar- 

 chèrent contre nos gens, leur faisant signe qu'ils quitassent les armes, & 

 les mettant premièrement bas, leur Eoy vint embrasser le Sieur de 

 Fougères, qui estoit le plus apparent des nostres, & luy dit par son 

 truchemêt que s'il vouloit demeurer en ce païs-là il luy donneroit des 

 moyens & des terres, & prenant vn grand collier de pierres précieuses 

 qu'il portoit pêdu à son col il le luy dôna : & fut du depuis ledit collier 



